དེ་ཡང་སྐབས་དེར་རྗེ་ཙོང་ཁ་པ་ཆེན་པོས་དགའ་ལྡན་དགོན་ཕྱག་བཏབ་གནང་བ་དང་འཇམ་དབྱངས་ཆོས་རྗེས་དཔལ་ལྡན་འབྲས་སྤུངས་དགོན་ཕྱག་བཏབ་པ།ཆོས་རྒྱལ་རབ་བརྟན་འཕགས་ཀྱིས་རྒྱལ་རྩེ་དཔལ་འཁོར་མཆོད་རྟེན་གྱི་ལྷ་ཁང་བདུན་ཅུ་དོན་བདུན་དང་བྱམས་ཆེན་ཆོས་རྗེ་ཤཱཀྱ་ཡེ་ཤེས་ཀྱིས་སེ་ར་ཐེག་ཆེན་གླིང་ཕྱག་བཏབ་པ།བྱངས་སེམས་ཆོས་རྗེ་ཤེས་རབ་བཟང་པོས་ཆབ་མདོ་བྱམས་པ་གླིང་ཕྱག་བཏབ་ཅིང་།ཚ་ཁོ་ངག་དབང་གྲགས་པས་མདོ་སྨད་དུ་གཙུག་ལག་ཁང་བརྒྱ་རྩ་བརྒྱད་དང་རྒྱལ་དབང་དགེ་འདུན་གྲུབ་ཀྱིས་གཙང་བཀྲ་ཤིས་ལྷུན་པོ་ཕྱག་བཏབ་པ།གྲུབ་ཐོབ་ཐང་སྟོང་རྒྱལ་པོས་ལྡེབས་བྲིས་དང་རས་བྲིས་རྒྱས་པ་བྲིས་པའི་འདུ་ཁང་དང་གཙུག་ལག་ཁང་བརྒྱ་དང་ཉི་ཤུ་ཕྱག་བཏབ་པ་དང་།ཞྭ་དམར་བ་སྐུ་ཕྲེང་བཞི་པས་ཡངས་པ་ཅན་དགོན་པ་དང་རྒྱལ་བ་སྐུ་ཕྲེང་གཉིས་པ་དགེ་འདུན་རྒྱ་མཚོས་ཆོས་འཁོར་རྒྱལ་གྱི་དགོན་ཕྱག་བཏབ་པ།འཕགས་པ་སངས་རྒྱས་ཀྱིས་ཉང་པོར་བཀྲ་ཤིས་ཕན་བདེའི་དགོན་ཕྱག་བཏབ་པ།བ་སོ་སྤྲུལ་སྐུས་ཁམས་བཤད་སྒྲུབ་གླིང་དང་རྒྱལ་བ་སྐུ་ཕྲེང་གསུམ་པ་བསོད་ནམས་རྒྱ་མཚོས་སྐུ་འབུམ་བྱམས་པ་གླིང་ཕྱག་བཏབ་པ་སོགས་དགོན་སྡེ་དང་གཙུག་ལག་ཁང་བགྲངས་ཀྱིས་མི་ལངས་པ་ཞིག་ཆར་རྗེས་ཀྱི་མྱུ་གུ་བཞིན་གངས་ལྗོངས་ཀྱི་ས་ཕྱོགས་གང་སར་ཁྱབ་ཡོད།དགོན་སྡེ་མང་པོ་དེ་ལྟ་བུ་བཞེངས་པ་དེས་བོད་ཀྱི་བྲིས་འབུར་གཉིས་ཀྱི་སྒྱུ་རྩལ་ལ་འཕེལ་རྒྱས་ཤུགས་ཆེན་བྱུང་ཡོད་ལ་གཞན་ཡངབཟོ་གནས་སྐྲ་རྩེའི་ཆུ་ཐིགསལསཕྱིས་ཞབས་ཏོག་མེད་པས་ལྡེབས་ཀྱི་ལྷ་རིས་ཐམས་ཅད་གོགཇོ་བོའི་སྐུ་བརྙན་དེའང་རྡུལ་དང་བྱ་ཐལ་སོགས་མི་གཙང་བའི་ནང་དུ་བརྒྱལ་བ་གཟིགས་ནས།འོལ་ཁ་སྟག་རྩེ་ལ་ཞལ་ཏ་དང་རྣམ་སྲས་ལ་འཕྲིན་བཅོལ་སོགས་ཀྱིས་ཉམས་པ་གསོ་བའི་ནོར་རྫས་དང་ཚོན་བཟང་པོ་དང་།ལྷ་བཟོ་སོགས་ཀྱི་ཆ་རྐྱེན་ལེགས་པར་བསྒྲུབས་ནས་ཐོག་མར་རྗེའི་ཞལ་བཀོད་ལྟར་རྗེ་བཙུན་འཇམ་དཔལ་དབྱངས་ཀྱི་ཞིང་བཀོད་རི་མོར་བྲིས་་་་་་ཞེས་གསལ་བ་དེས་ཕག་གྲུའི་དུས་སུ་སྔ་རབས་བཞེངས་པའི་དགོན་སྡེ་དང་གཙུག་ལག་ཁང་མང་པོར་ཕྱིའི་བཀོད་པ་དང་ནང་གི་རྟེན་ཁག་དང་ལྡེབས་བྲིས་ཁག་ལ་སྔར་ལས་ལྷག་པའི་ཉམས་གསོ་བྱས་ཡོད་པ་དེའི་ཐོག་ནས་ཀྱང་སྐབས་དེར་བོད་ཀྱི་བཟོ་རྩལ་འཕེལ་རྒྱས་ཤུགས་ཆེན་བྱུང་བ་མཚོན་ཐུབ།